kardosdrur/scandi-wiki huggingface dataset:
Sankt Petersborg Konservatorium

N.A. Rimsky-Korsakov Sankt Petersborg Statskonservatorium () er et musikkonservatorium i Sankt Petersborg. I 2004 havde konservatoriet omkring 275 ansatte og 1.400 studerende.

Historie 

Konservatoriet blev grundlagt i 1862 af den russiske pianist og komponist Anton Rubinstein. Da han fratrådte i 1867 blev han efterfulgt af Nikolai Zaremba. Rimskij-Korsakov blev en del af personalet i 1871 og konservatoriet har båret hans navn siden 1944. I 1887 vendte Rubinstein tilbage til konservatoriet med det mål at forbedre den generelle standard. Han udviste mindre gode elever, fyrede og degraderede mange professorer, gjorde optagelsesprøver og ekseminer strengere og reviderede pensum. I 1891 trak han sig endnu engang tilbage; denne gang grundet kejserlige krav om racekvoter.

Den nuværende bygning blev opført i 1890'erne på stedet for det gamle Bolsjoj Kamenni Teater og har bevaret den storslåede trappe med tilhørende afsats fra det historiske teater. Da byen ændrede dets navn i det 20. århundrede blev konservatoriet også omdøbt til Petrograd Konservatorium (Петроградская консерватория) og Leningrad Konservatorium (Ленинградская консерватория).

I dag er det en kendt russisk skole inden for komposition med afgangselever tællende notable komponister som Pjotr Iljitj Tjajkovskij, Sergej Prokofjev, Dmitrij Sjostakovitj, Artur Kapp og Rudolf Tobias. Den yngste musiker, der nogensinde er blevet optaget på konservatoriet var den femårige violinist Clara Rockmore, som senere blev en af verdens førende thereminspillere. I 1960'erne underviste Sjostakovitj ved konservatoriet, hvilket tilførte det ekstra anerkendelse.

Direktører og rektorer 

 Anton Rubinstein (1862 — 1867)
 Nikolai Zaremba (1867 — 1871)
 Mikhail Azanchevsky (1871 — 1876)

 Karl Davydov (1876 — 1887)
 Anton Rubinstein (1887 — 1891)
 Alexander Glazunov (1905 — 1928, as of 1918 — rector)

Eksterne henvisninger 

 Officiel hjemmeside 

Musikkonservatorier
Uddannelsesinstitutioner i Rusland
Kultur i Rusland
Konservatorium
Etableret i 1862
Clara Rockmore

Clara Rockmore (9. marts 1911 – 10. maj 1998) var en virtuos på theremin, et elektronisk musikinstrument.

Biografi 
Rockmore blev født som Clara Reisenberg i (det nuværende) Vilnius, Litauen og var vidunderbarn på violinen, som hun blev optaget på Sankt Petersborg Konservatorium med i en alder af 5 år. Hun studerede violin hos virtuosen Leopold Auer og forbliver den dag i dag den yngste studerende, der nogensinde har gået på institutionen. Uheldigvis fik knogleproblemer grundet fejlernæring i barndommen hende til at forlade violinspillet efter hendes teenageår. Det fik hende dog til at opdage det helt nye elektriske instrument, og hun blev den mest berømte kvindelige thereminspiller.

Hendes ældre søster var koncertpianisten Nadia Reisenberg.

Referencer 

Thereminspillere
Musikere fra Litauen
Paulino Alcántara

Paulino Alcántara Riestrá (7. oktober 1896 – 13. februar 1964) var en spansk–filippinsk fodboldspiller og -træner. Han spillede det meste af sin karriere i FC Barcelona, og han var den første filippiner og asiat i det hele taget, der spillede i en europæisk klub.

Alcántara debuterede for Barcelona i en alder af 15 år og blev den yngste spiller til at spille og score for klubben. Han scorede 357 mål i 357 kampe, og dette gjorde ham til den mest scorende spiller for klubben (når både officielle kampe og venskabskampe tælles med.) Indtil d. 16 marts 2014 hvor Lionel Messi slog den rekord i en alder af 26.

Eksterne henvisninger 

Fodboldspillere fra Filippinerne
Fodboldspillere fra Spanien
Francis Gary Powers

Francis Gary Powers (født 17. august 1929, død 1. august 1977) var en amerikansk pilot, der under den kolde krig fløj ind over Cuba og USSR. Han fløj i et Lockheed U-2 fly, der kunne nå op i en højde over 20 km, hvor man ikke mente at sovjetraketter kunne nå flyet.
Flyet blev imidlertid skudt ned over Sovjetunionen 1. maj 1960, og han tog ikke sin giftinjektion, som han skulle, lige som han ikke udløste flyets selvdestruktionsmekanisme. Nikita Khrusjtjov triumferede og kunne dokumentere amerikansk fotospionage. USA havde ellers hævdet, der var tale om et meteorologisk fly, der var kommet på afveje. 
Efter nogle år blev Powers udvekslet med en sovjetisk topspion.
Ved sin død blev han begravet på Arlington National Cemetery.

Eksterne henvisninger 

Den kolde krig
Piloter fra USA
Militærfolk fra USA
Gianluca Paparesta

Gianluca Paparesta (født 25. maj 1969 i Bari) er en italiensk fodbolddommer. Han har aldrig dømt VM eller EM kampe, men han har dømt 9 kampe i UEFA-cupen

Kilder

Links 
officiel hjemmeside 

Fodbolddommere fra Italien
Moe Herscovitch

Montgomery Moe Hart Herscovitch (27. oktober 1897 – 22. juli  1969) var en canadisk bokser som deltog i de olympiske lege 1920 i Antwerpen.
  
Herscovitch vandt en bronzemedalje i boksning under OL 1920 i Antwerpen. Han kom på en tredjeplads i vægtklassen mellemvægt, i semifinalen tabte han til sin landsmand Georges Prud'Homme som senere tabte finalen til britiske Harry Mallin. Der var 17 boksere fra ni lande som deltog i vægtklassen der blev afviklet fra den 21. til 24. august 1920. 

Boksere fra Canada
Olympiske bronzemedaljevindere fra Canada 
Olympiske boksere fra Canada
Gariūnų turgus

Gariūnų turgus () er et marked på Gariūnų gatvė 68, i bydelen Paneriai, ca 11 km vest for Vilnius' centrum, Litauen. Markedet er det største i Litauen.

Der er beskæftiget omkring 10.000 i de små og mellemstore virksomheder på markedet. I 20 år har handlende fra nabolandene, Letland, Estland, Hviderusland og Rusland kommet her både for at sælge egne varer og indkøbe varer til salg i deres hjemlande. Ud over en stor markedspavillon, der blev bygget i 2008, er der opstillet tre store telte, som anvendes til reservedelsboder, salg af husholdningsapparater, møbler, sanitetsartikler, arbejdsredskaber osv.

Gariūnai marked er organiseret og koordineret af  UAB "Jurgena", UAB "Posūkis" og UAB "Geruda".

Åbningstider: Tirsd. + torsd.: 4:00–14:00, onsd., fred. + sønd.: 6:00–14:00, lørd.: 5:00–14:00.

Kilder

Se også 
 Halės turgus
 Kalvarijų turgus

Eksterne henvisninger 
 Gariūnai markeds officielle hjemmeside , hentet 20. april 2011

Seværdigheder i Vilnius
Markeder i Vilnius
Sognebåndsløsning

Sognebånd er folkekirkens medlemmers tilknytning til præsten og menigheden i deres bopælssogn. Sognebåndsløsning vil sige, at medlemmer af folkekirken, der hører til et bestemt sogn og præst, slutter sig til en præst i et andet sogn. Ved at løse sognebånd får man altså ret til at vælge en anden præst. 

I mange århundreder var borgerne bundet til deres lokale sogn og præst. Løsningen (dvs. ophøret) af sognebåndet blev først muligt via en lovændring i 1855, der blev vedtaget, mens C.C. Hall var kultusminister.

Kilde 
 Sognebåndsløsning hos Km.dk

Eksterne henvisninger
 "Sognebånd" hos Den Store Danske af Preben Espersen

Folkekirken
Begivenheder i 1855
Januscentret

JanusCentret blev etableret som projekt under Socialministeriet i 2003 og overgik til selvejende institution per 1. januar 2011. Centret er det eneste deciderede forsknings- og behandlingscenter i Danmark, der beskæftiger sig med børn og unge, som begår seksuelle grænseoverskridelser og overgreb mod andre børn og unge. 
JanusCentret modtager børn og unge i alderen seks til 18 år og har også tilbud til unge med autismeproblematikker. Januscentret har adresse i København. Navnet JanusCentret henviser til den tohovede gud Janus – et symbol på den dobbelthed, der ligger i, at børn og unge, som begår seksuelle overgreb, ofte også har været ofre for omsorgssvigt i deres barndom. Således symboliserer Janushovedet her offer- og krænkerperspektivet såvel som fortid og fremtidsperspektivet.

Links 
 www.JanusCentret.dk

Offentlige institutioner i Danmark
Carbamat

Carbamat er et kemisk molekyle som indeholder en ester gruppe og en amin. Carbamat dannes ved at en amin reagerer med CO2. De er ikke så reaktive, idet elektronparret fra aminen og oxygen (ikke carbonylen) konkurrerer om at danne en dobbeltbinding til kulstofatomet og danne en oxoanion ved carbonylen. Carbamats formel ser således ud ROCNR2.

Eksterne henvisninger 

Aminer
Estere (kemi)
Riga Stradiņš Universitet

Riga Stradiņš Universitet (RSU) (, ) er et offentligt universitet i Riga i Letland. I 1950 blev universitetet etableret som Rigas Medicinske Institut på grundlag af Det Naturvidenskabelige Fakultet ved Letlands Universitet. Initiativtagerne var professorerne Pauls Stradiņš og Ernests Burtnieks – sidstnævnte, den første direktør for Rigas Medicinske Institut, og den tidligere sundhedsminister for Republikken Letland Adolfs Krauss. Oprindeligt indgik medicin-, tandlæge- og apoteksfakulteterne i instituttet, samt 45 afdelinger. Universitetet har haft sit nuværende navn siden den 13. juni 2002.

Eksterne henvisninger 
 Officiel hjemmeside  

Stradins Universitet
Etableret i 1950
Universiteter i Letland
Jiroemon Kimura

Jiroemon Kimura (født 19. april 1897, død 12. juni 2013) var en japansk mand og var verdens ældste mand, efter at amerikaneren Walter Breuning døde den 14. april 2011.

Kimura var desuden pr. d. 28. december 2012 verdens ældste mand nogensinde efter at have overhalet dansk-amerikaneren Christian Mortensen.

Kilder og eksterne henvisninger 

Personer fra Japan
Verdensrekordindehavere
Ældste mennesker i nyere tid
Europavej E30

E30 er en europavej der begynder i Cork i Irland og ender i Omsk i Rusland. Undervejs går den blandt andet gennem: Waterford, Wexford og Rosslare i Irland ...(færge)... Fishguard, Swansea, Cardiff og Newport i Wales; Bristol, London, Colchester, Ipswich og Felixstowe i England ...(ingen direkte forbindelse)... Hoek van Holland, Haag, Gouda, Utrecht, Amersfoort og Oldenzaal i Holland; Osnabrück, Bad Oeynhausen, Hannover, Braunschweig, Magdeburg og Berlin i Tyskland; Świebodzin, Poznań, Łowicz og Warszawa i Polen; Brest og Minsk i Hviderusland; Smolensk, Moskva, Rjasan, Penza, Samara, Ufa, Tjeljabinsk, Kurgan og Ishim i Rusland.

Noter

Eksterne henvisninger 

30
Veje i Irland
Veje i Wales
Veje i England
Veje i Nederlandene
Veje i Tyskland
Veje i Polen
Veje i Hviderusland
Veje i Rusland
Voltolino Fontani

Voltolino Fontani ( 1920 i Livorno Italia-1976 i Livorno) var en italiensk maler.

Biografi 
Fontani var grundlæggeren af Eaismo (1948), avantgarde kunstbevægelse imod kernekraft. .

Udstillinger 
 1955-56 Rom, VII Quadriennale af Kunst
 1959-60 Rom, VIII Quadriennale af Kunst
 1972: Rom, National gallery of modern art

Værker 
 L’ineluttabile 1936
 La canzone degli anni perduti 1937
 La famiglia 1946
 Questione biologica 1951
 Frattura e coesione 1966
 Traslazione di Cristo 1974

Referencer

Litteratur 
Carlo Emanuele Bugatti: Voltolino Fontani, Bugatti editore, 1972, Ancona

Malere fra Italien
Este-kulturen

Este-kulturen er en såkaldt arkæologisk kultur i Italien i bronzealderen og jernalderen. Kulturen er opkaldt efter byen Este i provinsen Padova i det nordøstlige Italien. 

Nord for Este kulturen fandtes Hallstattkulturen. 

Urhistorie og forhistorie
Bronzealder
Jernalder
Italiens historie
Victorious

Victorious (stiliseret som VICTORiOUS) er en amerikansk sitcom skrevet af Dan Schneider og sendes på Nickelodeon. Serien havde premiere den 27. marts 2010 efter Kid's Choice Awards 2010.

Handling 
Serien handler om Tori Vega. En pige som starter på gymnasiet Hollywood Arts, efter at hendes storesøsters tunge hæver op før en sangoptræden, og Tori bliver nødt til at overtage. Det er ikke en helt almindelig skole. Der går nemlig helt specielle elever med mange forskellige talenter. Nogle spiller skuespil, andre synger, eller hvad det nu ellers er for et talent, de har. Toris talent er at synge. Hun bliver hurtigt venner med Andre, Cat, Jade, Beck og Robbie. Jade er dog ret streng mod hende.

Personer 
Tori Vega (Victoria Justice) er hovedpersonen i denne serie. Hun vil gerne være venner med mange mennesker, og hun gør alt for at passe ind og være god i skolen, men det er ikke altid, at hun bliver mødt med velvilje, og hun kan da heller ikke være venner med alle. Hendes bedste ven er Andre Harris.

Andre Harris (Leon Thomas III) er et naturtalent til at spille klaver. Han er Toris første og bedste ven. Han er venlig mod alle og den bedste ven man kan ønske sig.

Cat Valentine (Ariana Grande) er en meget speciel pige. Hun farver konstant sit hår i forskellige nuancer af rød og er afhængig af mærkelige og nytteløse genstande fra Sky Store. Hun er naiv, dårlig til kritik, men altid glad. Hendes mest kendte sætning er: Hvad skal det betyde?!

Jade West (Elizabeth Gillies) er en goth-pige. Hun er kærester med Beck og vil ikke lade nogen komme i nærheden af ham. Ikke engang snakke med ham. Hun er kold udenpå, men en god skuespiller. Hun kan sommetider være rimelig tarvelig. Især over for Tori. Hun har nogle problemer med sin far.

Beck Oliver (Avan Jogia) er kærester med Jade. Han er venlig, venner med alle og en sej fyr. Han er ydmyg og er også venner med kendte skuespillere. Han har selv været med i en populær, lokal serie.

Robbie Shapiro (Matt Benett) er den kiksede nørd. Han har sin egen blog på TheSlap.com. Han går ikke uden sin dukke Rex, som er hans bedste ven, selvom Rex ikke er sød mod ham. Robbie er bugtaler og skændes tit med sig selv via sin dukke, hvilket hjælper på folks indtryk af ham. Det gør ham til den sjove og kiksede fyr i stedet for den nørdede. Han har stort set altid uheld med piger.

Trina Vega (Daniella Monet) er Toris storesøster. Hun går også på skolen Hollywood Arts. Hun tror, hun er fantastisk, men hun er helt forfærdelig. Hun kan godt lide at se sig selv i spejlet og give sig selv komplimenter.

Soundtracks 
 Victorious Soundtrack - 2011
 Victorious: The Remixes - 2011
 Victorious 2.0: More Music From The Hit Tv Show - 2012

Eksterne henvisninger
 

Tv-programmer fra Nickelodeon
Ungdomsserier fra USA
Douglas Lewis

Douglas Bendup Lewis (født 6. august 1898 - død 19. februar 1981) var en canadisk bokser som deltog i de olympiske lege 1924 i Paris.

Lewis vandt en bronzemedalje i boksning under Sommer-OL 1924 i Paris. Han kom på en tredjeplads i vægtklassen weltervægt. Der var niogtyve boksere fra nitten lande som deltog i vægtklassen. Lewis tabte i semi-finalen til Héctor Méndez fra Argentina som senere tabte i finalen til Jean DeLarge fra Belgien. I bronzefinalen besejrede han en irsk bokser.

Boksere fra Canada
Olympiske boksere fra Canada
Boksere ved sommer-OL 1924
Olympiske bronzemedaljevindere fra Canada
Storlien

Storlien er et alpint vintersportssted og et mindre byområde med 97 indbyggere i Åre Kommune i Jämtlands län, Sverige, og ligger kun to kilometer fra grænsen til Norge. Stedet er opbygget omkring turisme – de alpine discipliner, kørsel med snescooter, langrend, jagt, sportsfiskeri og fjeldvandring. I 2000-tallet er grænsehandel med norske kunder blevet vigtigt, og de fleste turister i Storlien er nordmænd. Den svenske kongefamilie har et hus i Storlien, hvor de plejer at fejre påskehøjtiden. Tidligere fandtes der også et sanatorium på stedet.

Midt i Storlien ligger jernbanestationen, som ligger på Mittbanan, der forbinder byerne Sundsvall i øst og Trondheim i vest. Der går også nattog til Storlien fra Göteborg, Stockholm og Malmø hele året. Nærmeste lufthavne er Trondheim Lufthavn, Værnes, der ligger cirka 70 kilometer vest for Storlien, og Åre Östersund Lufthavn som ligger cirka 150 kilometer mod øst. Europavej E14 går forbi få kilometer syd for Storlien.

Kildehenvisninger 

Byer i Åre kommun
Vintersportssteder i Sverige
Europavej E35

E35 er en europavej der begynder i Amsterdam i Holland og ender i Rom i Italien. Undervejs går den blandt andet gennem: Utrecht og Arnhem i Holland; Emmerich am Rhein, Oberhausen, Köln, Frankfurt am Main, Heidelberg, Karlsruhe og Offenburg i Tyskland; Basel, Olten, Luzern, Altdorf, Skt. Gotthard-passet, Bellinzona, Lugano og Chiasso i Schweiz; Como, Milano, Piacenza, Parma, Modena, Firenze og Arezzo i Italien.

Referencer

Eksterne henvisninger 

35
Veje i Nederlandene
Veje i Tyskland
Veje i Schweiz
Veje i Italien
Skoletorvet

Skoletorvet er et torv i Silkeborg, der ligger hvor Hostrupsgade, Skolegade og Estrupsgade mødes. Torvet har fået sit navn, fordi det gennem tiden har været omkranset af flere af Silkeborgs betydningsfulde skoler og skolebygninger – faktisk har hele kvarteret være knudepunktet for byens ry for at være en "skoleby". Dog er det kun Th.Langs Skoler, der har postadresse på Skoletorvet.

Historie 
Oprindeligt var der ikke noget torv her, men kun et gadeforløb. Det var Estrupsgade, som fra 1871 kom til at gå fra Silkeborg Station og skråt ned til Nygade og til den senere Hostrupsgade. Et markant brud på byens rektangulære gadenet. Efterhånden som en række skolebygninger skød op, var der god basis for at kalde pladsen mellem bygningerne for "Skoletorvet", hvilket skete på et kommunalbestyrelsesmøde 13. august 1896. Ved samme lejlighed fik "Nygades forlængelse" navnet Skolegade.

Mod syd var Th. Langs Skole at finde allerede fra 1886 og mod vest opførtes i 1889 Silkeborg Tekniske Skole (fra 1976-1993 Medborgerhuset, i dag Kastanjehuset, lokalpsykiatri). Fra 1890 havde Silkeborg Seminarium, Kirkeskovs Realskole og Ungdomsskolen Kornmod til huse i bygninger på nordsiden af pladsen og på hjørnet af Hostrupsgade og i 1899 kom Højskolehjemmet (nu Galerie Moderne) til på den østlige side.

Den mest markante (og første) bygning på Skoletorvet er Th. Langs lidt monumentale hovedbygning mod syd, der da den blev bygget i 1886 var fritliggende og rummede alle skolens funktioner. Den er tegnet af Anton Rosen og markerer starten på et samarbejde, der varede helt frem til 1924. Rosen stod således for alle skolens byggearbejder, hvilket stadig kan ses i kvarteret.

På Skoletorvet stod en af byens mange offentlige vandposte, som forsvandt da vandværket blev taget i brug i 1905.

Skoletorvet er omlagt adskillige gange, for eksempel har der været gade tværs over pladsen med grønne beplantede arealer på hver side. Ved omlægningen af Skoletorvet i 1931 blev diagonalvejen over torvet sløjfet og erstatte af et lille anlæg med græsplæne og blomsterrabatter. På midten blev pladsen forsynet med Ørnebrønden, udført af Hugo Liisberg. Der var en del utilfredshed med at, der dermed forsvandt en del parkeringspladser.

Kilder 
 WikiSilkeborg  (20.april 2011)

Gader i Silkeborg
Torve og pladser i Danmark
Huset Habsburg-Este

Huset Habsburg-Este (også kaldt Østrig-Este) var en sidegren af fyrstehuset Habsburg-Lothringen, der regerede det norditalienske land Hertugdømmet Modena fra 1814 til 1859. 

Slægten nedstammer fra den tysk-romerske kejser Frans 1. Stefan og hans gemalinde kejserinde Maria Theresia af Østrig. 
 
Fyrstehuse
Kammerslusen (Silkeborg)

Kammerslusen  i Silkeborg er en sluse der danner passage hvor Gudenåen  er opstemmet ved den tidligere Silkeborg Papirfabrik.

Beslutningen om bygningen af Kammerslusen blev taget af Silkeborg Byråd i juni 1919, efter et forslag fra Hjejleselskabet og Silkeborg Turistforening om en helhedsløsning for havneområdet.

Inden slusen blev bygget, var der på samme sted en kanal, hvis vandspejl var i niveau med Silkeborg Langsø. Kanalen sluttede først, hvor Silkeborg Roklub ligger i dag. Parralelt med kanalen lå Silkeborg Havn hvis vandspejl var ca. 2 meter højere. Her havde man i pramfartens tid omladet gods, der skulle transporteres videre mod Randers.

Ifølge stadsingeniørens tegninger skulle den nye sluse have følgende mål : Længde 13,00 m., bredde 4,00 m.,  vanddybde 1,10 m., og gennemsejlingshøjde under broen 2,30 m.

Kammerslusen blev indviet den 1. august 1920 ved at formanden for Turistforeningen, redaktør ved Silkeborg Avis Sophus Sørensen,  i sin motorbåd med gæster som den første sejlede igennem. Herefter fulgte Hjejleselskabets ”Svanen” også med indbudte gæster. Kammerslusen bruges den dag i dag, dog mest af kanoer og robåde i sommersæsonen.

Indtil ca. 2007 skulle sluseportene betjenes ved håndkraft, nu foregår det hele med et tryk på en knap, samtidig benyttes portene nu også til at regulere vandstanden i åen ovenfor slusen.

Samtidig med slusen blev det vestlige havnebassin etableret, således at der i den sydlige ende blev plads til Hjejleselskabets slæbebåde, i den nordlige ende (bag Slusekiosken) til de mindre rutebåde og i den vestlige ende, (langs Åhavevej) til private motorbåde.

Kilder
WikiSilkeborg  (21. april 2011)

Bygninger, konstruktioner og anlæg i Silkeborg
Sluser i Danmark
Gudenå
Transport i Silkeborg
Konrad Jørgensen

Jakob Kristian Konrad Jørgensen (26. marts 1849 i Rostrup ved Mariager – 22. maj 1921 på Vierwaldstättersøen i Schweiz) var en dansk bogtrykker, redaktør, højskolemand og politiker.

Han var søn af skolelærer Peter Michael Jørgensen (1813-1878) og Karen Kirstine f. Jensen (1815-1884), besøgte 1866-67 Christen Kolds højskole i Dalby og var derefter et års tid friskolelærer i Måle ved Kerteminde. 1868-69 gik han på Askov Højskole, blev derefter lærer ved denne og styrede desuden en friskole sammesteds indtil 1874. Jørgensen var nu i 2 år redaktør af Kolding Folkeblad og grundlagde i april 1876 ugeskriftet Højskolebladet, som han siden udgav og til dels redigerede, og som vandt stor udbredelse. Han overlod omkring 1890 det daglige redaktionsarbejde til sin brodersøn Karl Jørgensen (1866-1902, søn af direktør Severin Jørgensen).

1878 indrettede han et selvstændigt bogtrykkeri i Kolding og forbandt dermed en forlagsboghandel, begge forretninger af et betydeligt omfang. Bogtrykkeriet overdrog han 1920 til et par yngre medarbejdere.

Han var endvidere 1878 medstifter af og indtil 1885 forretningsfører for Dansk Højskoleforening, blev 1882 formand for det nystiftede Højskolehjem i Kolding og havde væsentlig del i dets senere udvikling; var 1879-86 tilsynshavende direktør i Kolding Folkebank, 1885-89 formand for Vejle Amts Skytteforening og var fra 1888 medlem af styrelsen for V. Brückers Frimenighed. Endelig var han fra 1886 til 1894 landstingsmand og hørte som sådan til Det Forhandlende Venstre. Her stemte han for forliget med Højre i 1894.

Jørgensen blev gift i Sankt Nikolai Kirke i Kolding den 22 juli 1887 med Maren Nielsen Nørby (1854-1926), datter af kalkværksejer Jens Nielsen Nørby ved Kolding.

Han blev Ridder af Dannebrog 1909 og Dannebrogsmand 1921.

Han er begravet i Kolding. Der findes en kultegning af ham på Kolding Højskolehjem

Kilder 

 Emil Elberling, "Konrad Jørgensen", i: C.F. Bricka (red.), Dansk Biografisk Lexikon, København: Gyldendal 1887-1905.

Eksterne henvisninger 
 

Landstingsmedlemmer i 1880'erne
Landstingsmedlemmer i 1890'erne
Landstingsmedlemmer fra Venstre
Riddere af Dannebrog
Bankdirektører fra Danmark
Chefredaktører fra Danmark
Skolefolk fra Danmark
Bogtrykkere fra Danmark
Boghandlere fra Danmark
Personer fra Kolding
Personer i Dansk Biografisk Leksikon